เงินบาทเปิด 30.75/77 บาท
ธนาคารซีไอเอ็มบีไทย รายงาน เงินบาทเปิด 30.75/77 แกว่งแคบตามภูมิภาค หลังปัญหากรีซยังไม่มีข้อสรุป
9 ก.พ. 2555

ธนาคารซีไอเอ็มบีไทย รายงาน เงินบาทเปิด 30.75/77 แกว่งแคบตามภูมิภาค หลังปัญหากรีซยังไม่มีข้อสรุป
นักบริหารเงินจากธนาคาร ซีไอเอ็มบี ไทย เปิดเผยว่า เช้านี้เงินบาทเปิดตลาดที่ระดับ 30.75/77 บาท/ดอลลาร์ ใกล้เคียงกับเย็นวานนี้ที่ปิดตลาดที่ระดับ 30.74/76 บาท/ดอลลาร์ และล่าสุดอยู่ที่ระดับ 30.74/76 บาท/ดอลลาร์ โดยเช้านี้ค่าเงินบาทค่อนข้างเคลื่อนไหวในลักษณะแกว่งตัวในกรอบแคบๆ ตามทิศทางเดียวกับค่าเงินสกุลอื่นๆในภูมิภาค หลังจากมีรายงานว่าคณะกรรมการกำหนดนโยบายของธนาคารกลางยุโรป (อีซีบี) ยังไม่สามารถตกลงกันได้เกี่ยวกับมาตรการให้ความช่วยเหลือกรีซ ส่งผลให้ตลาดยังนิ่งๆ
"ปิดตลาดเมื่อวานเราก็อยู่ประมาณนี้ Rate ยังค่อนข้างนิ่งๆ ก็คงจับตาดูเรื่องของกรีซกัน" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศที่สำคัญ ล่าสุดค่าเงินเยนอยู่ที่ระดับ 77.15/20 เยน/ดอลลาร์ จากเย็นวานนี้ที่อยู่ที่ระดับ 77.05/09 เยน/ดอลลาร์ ส่วนเงินยูโรอยู่ที่ระดับ 1.3245/3249 ดอลลาร์/ยูโร จากเย็นวานที่อยู่ที่ระดับ 1.3260/3263 ดอลลาร์/ยูโร 
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 30.70-30.80 บาท/ดอลลาร์ โดยยังคงให้จับตาเรื่องกรีซ และเงินทุนไหลเข้าไหลออกในตลาดหุ้นบ้านเรา